Versmiðja Iceland Seafood International í Barcelona á Spáni . Aðsend mynd Jakob Valgeir Flosason , stjórnarmaður í Icelandic Seafood International , hefur keypt , í gegnum fyrirtæki sitt , rúmlega 6,6 milljón hluti fyrir tæplega 57,5 milljónir króna . Fyrir viðskiptin átti hann 10,24% bréfa í félaginu , en með kaupunum er eignarhlutur hans kominn í rétt rúmlega 10,5% . Hann er enn fjórði stærsti eigandi bréfa í ISI . Samkvæmt tilkynningu í kauphöllinni er um að ræða uppgjör á framvirkum samningi sem gerður var áður en Jakob Valgeir varð fruminnherji í félaginu . Bréfin voru keypt á genginu 8,67 krónur , en gengi bréfa félagsins við lokun markaða í dag nam 9,80 krónur , eftir 0,51% hækkun í 6 milljóna króna skráðum viðskiptum . Verðmæti bréfanna miðað við það gengi nemur því 65,9 milljónum króna , svo ef hann seldi bréfin fyrir þetta verð næmi hagnaðurinn af þeim tæplega 7,5 milljónum króna . Í heildina á Jakob Valgeir , í gegnum sjávarútvegsfyrirtækið Fiskvinnslu Jakobs Valgeirs ehf. í Bolungarvík , tæplega 269 milljón hluti í ISI . Miðað við lokagengi dagsins er andvirði þeirra ríflega 2,6 milljarðar króna .